Han var en kundskabsrig, begavet og alsidig interesseret mand, på hvis store arbejdsevne der på mange måder lagdes beslag. Således var han medlem af kommissionen angående de norske bygselgårdes overdragelse til embedsboliger, af forskellige, det borgerlige militære og landmilitsvæsenet vedrørende kommissioner, af kommissionerne for Christiansborg Slots samt Københavns råd- og domhus' genopførelse efter brandene i henholdsvis 1794 og 1795, for Fødsels- og Plejestiftelsen, for nordiske Oldsagers Bevarelse og for den Arnæmagnæanske Stiftelse, desuden direktør for Blindeinstituttet og for den Wærnske stiftelse med videre.